open-index/open-wikipedia-markdown huggingface dataset:
Solisten

***Solisten*** (org: *The Soloist*) er en  dramafilm fra 2009 med Jamie Foxx og Robert Downey jr.

Filmen er basert på boken om den sanne historien om Nathaniel Anthony Ayers, Jr., en lovende cellist som studerte på The Juilliard School, som utviklet schizofreni og endte opp som hjemløs i Los Angeles. Foxx spiller rollen som Ayers, og Downey Jr. spiller rollen som Steve Lopez, journalisten som tilfeldigvis treffer Ayers, blir kjent med ham og skiver om han i Los Angeles Times. Lopez skrev så boken *The Soloist*, som filmen er basert på.

Filmen ble omtalt 22. mars 2009 på 60 Minutes på CBS, og ble lansert 24. april 2009, og kom på DVD og Blu-ray 5. august samme år.

## Handling
I 2005 er Steve Lopez journalist for Los Angeles Times. Han er skilt, men arbeider nå for sin eks-kone, Mary, en redaktør. En dag hører Lopez en fiolin spilles, og han møter Nathaniel Ayers, en hjemløs mann med schizofreni, som spiller på fiolin. Lopez oppdager at Ayers en gang var student ved Juilliard. Han blir nysgjerrig på hvordan en tidligere student fra en så prestisjefylt skole kunne endte opp som hjemløs. Lopez oppdager at Ayers var student ved Juilliard, men droppet ut etter to år. 

Lopex kontakter Ayers sin søster, som gir Lopex den informasjonen han trenger: Ayers var en gang et vidunderbarn på cello, til han begynte å vise symptomer på schizofreni som student ved Juilliard. Han klarte ikke å håndtere sine psykiske problemer, og Ayers endte opp som hjemløs. Uten en cello å spille på, må han ty til en to-strengs fiolin. Lopez skriver en artikkel. En leser blir så rørt at hun sender ham en cello som han kan gi til Ayers. Lopez bringer intrumentet til ham, og Ayers viser at han er like dyktig som på fiolin. En bekymret Lopez forsøker å få en doktor han kjenner til å hjelpe. Han forsøker også å snakke med Ayers om en leilighet, men Ayers nekter. Lopex overtaler  en annen venn, Graham, en cellist, til å rehabilitere Ayers gjennom musikk.

## Roller
* Jamie Foxx som Nathaniel Ayers
* Robert Downey jr. som Steve Lopez
* Catherine Keener som Lopez sin x-kone og redaktør hos Los Angeles Times
* Tom Hollander som Graham Claydon, en Los Angeles Philharmonic Orchestra cellist som prøver å rehabilitere Ayers
* Lisa Gay Hamilton som Jennifer, Ayers søster
* Rachael Harris som Lopez sin medarbeider
* Jena Malone som laboratorietekniker
* Diana Gomes som psykolog 
* Stephen Root som Curt Reynolds

## Eksterne lenker
*
Jackie Moonshine

**Jackie Moonshine** er et psykedelisk power blues band fra Tromsø som startet opp i 2007. De er tre medlemmer: Michael Hårek Larsen på trommer, Tim Martin Lockertsen på bass og Torstein Stave på vokal og gitar. De hadde i en periode også Marianne Willems på keyboard. Bandet spilte på Bukta Open Air og Debutuka i 2009. Jackie Moonshine blir regnet som et av de mest kapable unge bandene i landsdelen. 10. desember 2009 kom deres første EP, kalt *Jackie Moonshine EP*. Bandet har annonsert at det kommer en "Second Edition" i løpet av månedene mars/april.

## Diskografi
**Jackie Moonshine* (EP, 2009)

# «Free Riding»
# «The Demon's Hands»
# «Chrome»
# «Come On Command»
# «Dizzie»

**The Walrus Revelations* (EP, 2011)

# «Tellavision»
# «Psychobilly»
# «Juicing The Chili»
# «Blues #2»
# «Goodnight Little Darling» (with Nina Kvanmo)
# «The Walrus»

## Referanser
Rakel Surlien

**Rakel Surlien** (1944–2025) var en norsk dommer, embetskvinne og politiker (Sp). Hun var miljøvernminister i Willoch-regjeringen fra 1983 til 1986.

## Liv og  virke
Hun vokste opp på Knem i Svelvik. Surlien tok artium (latinlinjen) i Drammen i 1963 og juridisk embedseksamen med folkerett som spesialfag ved Universitetet i Oslo i 1970. Hun satt i styret for Senterstudentene og hadde noen kommunale verv i Oslo.

Hun var dommerfullmektig og saksbehandler i flere statlige etater, og fra 1979 til 1983 arbeidet hun som sekretær for Stortingets justiskomité. I 1982 ble hun, som ekspert, oppnevnt til FNs kvinnediskrimineringskomité.

Surlien var miljøvernminister i Kåre Willochs regjering fra 1983 til 1986.

Hun var lagdommer i Eidsivating lagmannsrett fra 1986 til 1990, lagmann fra 1990 til 1994, departementsråd i Justisdepartementet fra 1995 til 1997, sorenskriver ved Nedre Romerike tingrett fra 1997 til 2001, direktør for den uavhengige kommisjonen for oppbyggingen av et sivilt rettsvesen i Bosnia-Hercegovina fra 2001 til 2004 og lagdommer i Borgarting lagmannsrett fra 2004 til hun ble pensjonist i 2014. Hun fortsatte som ekstraordinær lagdommer.

## Referanser


## Eksterne lenker
*
Limay Bataan kraftverk

**Limay Bataan kraftverk** er kombinert gasskraftverk og (primært) oljekraftverk ved Limay på Filippinene. Det har en installert produksjonskapasitet på 666 MW, fordelt på 2 like store blokker / turbiner. Anlegget ble påbegynt omkring 1992, og stod ferdig i 1995. Brenselkilden er naturgass og olje. Operatør er Alstom.

Det eksisterer planer for å omstille deler av produksjonen til kullfyring, med årsproduksjon totalt på opptil 1,58 TWh elektrisitet.

## Eksterne lenker
* METTS.com – «From Oil to Coal for the Bataan and Sucat Thermal Power Stations».
* IndustCards – «Gas Turbine and Combined-Cycle Power Plants in the Philippines».
Tilburg

**Tilburg** er en kommune og by i Nederland i den sørlige provinsen Noord-Brabant. Tilburg kommune inkluderer også landsbyene Berkel-Enschot og Udenhout. Det er den sjette største kommunen i landet med litt over 200&nbsp;000 innbyggere.

Tilburg universitet (tidligere Katholieke Universiteit Brabant) ligger i Tilburg. 

Det er tre jernbanestasjoner i kommunen: Tilburg Centraal, Tilburg West og Tilburg Reeshof. Den høyeste bygningen i Tilburg er tårnet Westpoint med en høyde på 141,3 meter. 

## Historie

Tilburg ble først nevnt i 709 og etter dette hører man ikke mer om Tilburg på et par hundre år. Sent i middelalderen var ikke Tilburg mer enn en samling av små grender. En av disse var Oost-Tilburg, som lå rundt en liten borg eller *Motteburcht* på en liten ås. Borgen var trolig av tre og ble revet etter noen århundrer. På 1300-tallet fikk Tilburg sammen med Goirle status som landgods og flere adelsherrer styrte over godset. De fikk inntektene sine fra skatter, bøter og renter som landsbyboerne betalte. 

På 1400-tallet bygde en av herrene av Tilburg, Jan van Haestrecht, Tilburg borg. I 1858 ble borgen revet for å gi plass til en fabrikk. Borgen er fremdeles avbildet på byvåpenet. I 1803 ble Goirle skilt fra Tilburg og i 1809 fikk Tilburg byrettigheter. Dette året hadde  byen cirka 9&nbsp;000 innbyggere. 

De fattige bøndene rundt Tilburg livnærte seg på å selge ull, og begynte etterhvert å veve selv. Etterhvert vokste ullindustrien seg stor og i 1881 hadde Tilburg 145 spinnerier. Ulltekstiler fra Tilburg ble kjent over store områder og etter andre verdenskrig ble Tilburg kjent som ullhovedstaden i Nederland. I 1960-årene gikk det nedover med industrien og i 1980-årene var det bare et par tekstilfabrikker igjen.

## Eksterne lenker
*
Hayes Alan Jenkins

**Hayes Alan Jenkins** (født 23. mars 1933 i Akron i Ohio) er en amerikansk tidligere kunstløper som deltok i de olympiske vinterleker i 1952 i Oslo og 1956 i Cortina d'Ampezzo.

Jenkins ble olympisk mester i kunstløp under Vinter-OL 1956 i Cortina d'Ampezzo. Han vant konkurransen i single for menn, foran sine landsmenn Ronald Robertson og broren David Jenkins.

Jenkins ble verdensmester i kunstløp fem år på rad 1953&ndash;1956.

## OL-medaljer
* 1956  Cortina d'Ampezzo -  **Gull** i kunstløp, single menn  USA

## VM-medaljer
* VM 1953 –  **Gull** i kunstløp, single menn
* VM 1954 –  **Gull** i kunstløp, single menn
* VM 1955 –  **Gull** i kunstløp, single menn
* VM 1956 –  **Gull** i kunstløp, single menn
* VM 1950 –  Bronse i kunstløp, single menn
* VM 1952 –  Bronse i kunstløp, single menn

## Referanser


## Eksterne lenker
*
Grytavatnet

**Grytavatnet** er en innsjø som ligger i Ålesund kommune i Møre og Romsdal. Det var det største vatnet i tidligere Ørskog kommune, bortsett fra Svartløkvatnet, som også ligger i Vestnes kommune.

Grytavatnet ligger lengst frem i Vagsvika og er omkranset av flere høye fjell, som for eksempel Sandegga (1364 moh.), Storbotnshornet (1370 moh.), Grytavasstinden (1328 moh.) og Lauparen (1434 moh.).

Grytavatnet ligger 654 moh. og er dermed det tredje høyest beliggende vatnet i Ørskog, etter Litlebotnsvatnet (841 moh.) og Isvatnet (935 moh.).

## Referanser
Carol Heiss

**Carol Elizabeth Heiss Jenkins** (født 20. januar 1940 i New York City) var en amerikansk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.

Heiss vant en olympisk sølvmedalje i kunstløp under Vinter-OL 1956 i Cortina d'Ampezzo. Hun kom på andreplass i single for damer, bak sin landsmenn Tenley Albright.

Fire år senere, under Vinter-OL 1960 i Squaw Valley ble hun olympisk mester i kunstløp. Hun vant singlekonkurransen for damer foran Sjoukje Dijkstra fra Nederland og Barbara Rolesl fra USA.

Heiss ble verdensmester i kunstløp fem ganger, hun vant single for damer fem år på rad 1956 til 1960.

## OL-medaljer
* 1960  Squaw Valley -  **Gull** i kunstløp, single damer  USA
* 1956  Cortina d'Ampezzo -  Sølv i kunstløp, single damer  USA

## VM-medaljer
* VM 1956 –  **Gull** i kunstløp, single damer
* VM 1957 –  **Gull** i kunstløp, single damer
* VM 1958 –  **Gull** i kunstløp, single damer
* VM 1959 –  **Gull** i kunstløp, single damer
* VM 1960 –  **Gull** i kunstløp, single damer
* VM 1955 –  Sølv i kunstløp, single damer

## Referanser


## Eksterne lenker
* 
*
Amersfoort

**Amersfoort** er en kommune og by i Nederland i provinsen Utrecht. Med cirka 140&nbsp;000 innbyggere er det den nest største kommunen i provinsen. 

## Historie
Det er funnet bosetninger rundt Amersfoort som går tilbake til rundt 1000 f.Kr., men navnet Amersfoort (oppkalt etter et vadested over elven Amer, som i dag heter Eem) dukket først opp på 1000-tallet. Byen fikk byrettigheter i 1259 av biskopen av Utrecht Hendrik van Vianden. Det ble bygd bymurer rundt år 1300, men byen vokste raskt og allerede i 1380 måtte bymurene utvides, og disse sto ferdig rundt 1450. Porten Koppelpoort er en del av denne muren. 

*Onze-Lieve-Vrouwentoren* (Vår Frues tårn) er et av de høyeste kirketårn i Nederland med en høyde på 98 meter. Byggingen av tårnet og kirken startet i 1444. Kirken ble ødelagt i en eksplosjon i 1787, men tårnet overlevde. 

Den indre byen av Amersfoort er godt bevart siden middelalderen, og bortsett fra Onze-Lieve-Vrouwetoren er de største attraksjonane kirken Sint-Joris, Koppelpoort og *Muurhuizen* (Murhusene), som ble bygd langs den eldste bymuren. 

I middelalderen var Amersfoort et viktig senter for tekstilindustri og det var mange bryggerier i byen. På 1700-tallet blomstret byen på grunn av dyrking av tobakk.

Under den andre verdenskrig lå det en konsentrasjonsleir nær byen Amersfoort. Den var en gjennomgangsleir, og herfra gikk det transporter videre, ikke minst av jøder, til KZ Mauthausen i Østerrike, arbeidsleirer i Essen og til Hermann-Göring-Werken, og andre konsentrasjonsaleirer i Tyskland. 

## Referanser


## Eksterne lenker
* 
* Turistinformasjon
* Detaljert kart
Ronnie Robertson

**Ronald Frederick «Ronnie» Robertson** (født 25. september 1937 i Brackenridge, Pennsylvania, død  4. februar 2000 i Fountain Valley, California) var en amerikansk biseksuell kunstløper som var mest kjent for sin evne til å spinne på isen. Han vant en sølvmedalje under Vinter-OL i 1956. Han kom på andreplass i single for menn, bak sin landsmann Hayes Alan Jenkins.

Han pensjonerte seg som kunstløper etter det amerikanske mesterskapet i 1956.

I løpet av 1940 og 1950-tallet hadde han et nært personlig og seksuelt forhold med skuespiller og forfatter Tab Hunter, og han hjalp Hunter i å finansiere sin amatørkarriere som skuespiller.

## OL-medaljer
* 1956  Cortina d'Ampezzo –  Sølv i kunstløp, single menn  USA

## VM-medaljer
* VM 1955 –  Sølv i kunstløp, single menn
* VM 1956 –  Sølv i kunstløp, single menn

## Referanser


## Eksterne lenker
* 
* Skater Ronnie Robertson Incensed at Charge of Excessive Expenses i The Milwaukee Journal, fra 17. mars 1956
Ingrid Wendl

**Ingrid Turković-Wendl** (født *Ingrid Wendl* 17. mai 1940 i Wien) var en østerriksk kunstløper som deltok i de olympiske vinterleker 1956 i Cortina d'Ampezzo.

Wendl vant en olympisk bronsemedalje i kunstløp under Vinter-OL 1956 i Cortina d'Ampezzo. Hun kom på tredjeplass i single for damer, bak Tenley Albright og Carol Heiss begge fra USA.

## OL-medaljer
* 1956  Cortina d'Ampezzo -  Bronse i kunstløp, single damer  Østerrike

## VM-medaljer
* VM 1958 –  Sølv i kunstløp, single damer
* VM 1956 –  Bronse i kunstløp, single damer
* VM 1957 –  Bronse  i kunstløp, single damer

## Referanser


## Eksterne lenker
* 
* 
*
David Jenkins (kunstløper)

**David Wilkinson Jenkins** (født 29. juni 1936 i Akron i Ohio) var en amerikansk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.

Jenkins vant en olympisk bronsemedalje i kunstløp under Vinter-OL 1956 i Cortina d'Ampezzo. Han kom på tredjeplass i single for menn, bak sin bror Hayes Alan Jenkins og Ronald Robertson begge fra USA.

Fire år senere, under Vinter-OL 1960 i Squaw Valley ble han olympisk mester i kunstløp. Han vant singlekonkurransen for menn foran Karol Divin fra Tsjekkoslovakia og britiske Donald Jackson.

Jenkins ble verdensmester i kunstløp tre ganger, han vant single for menn tre år på rad 1957 til 1959.

## OL-medaljer
* 1960  Squaw Valley -  **Gull** i kunstløp, single menn  USA
* 1956  Cortina d'Ampezzo -  Bronse i kunstløp, single menn  USA

## VM-medaljer
* VM 1957 –  **Gull** i kunstløp, single menn
* VM 1958 –  **Gull** i kunstløp, single menn
* VM 1959 –  **Gull** i kunstløp, single menn
* VM 1955 –  Bronse i kunstløp, single menn
* VM 1956 –  Bronse i kunstløp, single menn

## Referanser


## Eksterne lenker
*
Blokkevier

**Blokkevier** (latin: *Salix myrtilloides*) er en liten busk av pilefamilien (vierfamilien) av maksimalt 1 meters høyde, hvor bladene har jevn bølgekant og arten i mangt likner på blokkebær. Den har ikke øreblad. Arten vokser spredt nord for Bodø. Den foretrekker fuktig torvjord, strandmyr, skogsmyr eller langs bekker. 

Blokkevier er en busk på normalt 20-100 cm meters høyde. Den likner på blokkebær. Kvistene er tynt hårete som unge, deretter snaue. barken er rødbrun eller rød-violett. Bladskaftene er bare 2-4 mm lange, og bladene  er helrandete og 1-4 cm lange. Bladet er mørkegrønt oppå og blågrønt under, med 8-11 par av sidenerver fra midtnerven. Arten har ikke øreblad. Blomstring i mai-juni, starter like før løvspretten. 

Raklene står på 1-4 cm lange rødbrune skaft, og dette rakleskaftet har 2-6 blad som er litt mindre enn de øvrige bladene. Raklene har lyse skjell, grønne, grønn-brune eller grønn-røde og tidvis hårete. Den snaue rødgrønne kapselen er 5-6 mm lang, og står på 2-4 mm lange skaft. 

## Utbredelse
Blokkevier vokser i Eurasia og er i Norden en nordøstlig art med utbredelse i hele Finland, nordlige Sverige, og rundt hele Bottenviken. I Norge spredt fra Bodø i sør til Finnmark hvor den er tallrik. 

### Hybrider
Blokkevier kan danne hybrider med ørevier og lappvier:
* Blokkevier-lappvier *(Salix myrtilloides x lapponum)*
* Blokkevier-ørevier *(Salix aurita x myrtilloides)*

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Eugene Ammons

**Eugene «Gene» Ammons** (født 1925, død 1974) var en amerikansk jazztenorsaksofonist og sønn av den amerikanske jazzpianisten Albert Ammons. 

Som 17-åring spilte han i King Kolax' orkester, og fra 1944 til 1947 medlem av Billy Eckstines stjerneorkester, som han også spilte inn sine aller første plater med. Fra omkring 1947 hadde han sitt eget lille orkester i Chicago med blant andre Gail Brockman (trompet) og Julian Mance (piano). I 1949 spilte han med Woody Herman og Count Basie og startet i begynnelsen av 1950 et lite samarbeid med saksofonisten Sonny Stitt. 

Gene Ammons var som de fleste andre unge tenorsaksofonister sterkt påvirket av Lester Young, men maktet likevel å løsrive seg  fra sitt forbilde og hans stil. Ammons’ stil kan heller betegnes som en negroid «cool» stil, og stilistisk sett kan han plasseres mellom Stan Getz og Wardell Gray.

Under eget navn produserte han over 60 plater for forskjellige plateselskap. Han døde i 1974 av kreft i sitt hjem i Chicago.

## Diskografi
Utvalgt diskografi

* *Pennies From Heaven med The Last Mile* (1950) (Aristocrat 411)
* *Chabootie b/w Full Moon* (1950) (Aristocrat 416)
* *Golden Saxophone* (1952) (Savoy)
* *The Happy Blues* (1956) (Prestige)
* *Funky* (1957) (Original Jazz Classics)
* *Groove Blues* (1958) (Prestige)
* *Boss Tenor* (1960) (Prestige)
* *Boss Tenors In Orbit!* (1962) (Verve)
* *The Boss Is Back* (1969) (Prestige)
* *Black Cat* (1970) (Prestige)
* *Something* (1970) (Prestige)
* *Brasswind* (1974) (Prestige)
* *Goodbye* (1974) (Original Jazz Classics)

## Referanser


## Litteratur
*
Lappvier

**Lappvier** (latin: *Salix lapponum*) er en liten busk av pilefamilien (vierfamilien) av maksimalt 1,5 meters høyde, hvor bladene er nærmest sølvfargede og iøynefallende. . Arten vokser i nesten hele landet bortsett fra kysten av Sørlandet. Den foretrekker fuktig torvjord, sumpeng, veikratt, fjelltrakter, fjell- og  skogsmyr, kildedrag og grøfter. 

Lappvier er en busk på normalt 50-150 cm meters høyde. Bladen er sølv-hvitt lodne over det hele og gir busken et karakteristisk, hvit-sølvfarget preg. Årskvistene er tett lodne og ellers brune, men etterhvert blir de mer rødbrune og lite lodne. Bladskaftene er 2-20 mm lange, og bladene  er lansettformede og 3-8 cm lange. Lansettformen er avrundet, ikke minst nede mot bladstilken. Bladet er mellomgrønt oppå og hvitt-grått under med tett hårdekke, og bladranden er brettet ned. Det har under om lag 8-13 par av sidenerver fra den gul-grønne midtnerven. Arten har ikke øreblad. Blomstring i mai-juni, starter like før løvspretten. 

Raklene er 2-5 cm lange og står på svært korte og knapt synlige skaft. Raklene har brunsvarte og spisse skjell, og er hårete. Den tett hårete og grønn-grå kapselen er 5-7 mm lang, og har lang og lodden griffel og smale arr. Kapselen er ytterst synlig rød. 

## Utbredelse
Lappvier vokser i Eurasia og er i Norden utbredt i nesten hele Finland og Norge, og i Sverige nordlig fra omkring Vänern og Mälaren. Den vokser i Norge nesten overalt unntatt kystbeltet av Sørlandet. 

### Hybrider
Lappvier kan danne hybrider med ørevier og lappvier:
* Lappvier-blokkevier *(Salix myrtilloides x lapponum)*
* Lappvier-ørevier *(Salix aurita x lapponum)*
* Lappvier-selje *(Salix caprea x lapponum)*
* Lappvier-musøre *(Salix herbacea x lapponum)*
* Lappvier-grønnvier *(Salix phylicifolia x lapponum)*
* Lappvier-sølvvier *(Salix glauca x lapponum)*
* Lappvier-krypvier *(Salix repens x lapponum)*

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Krypvier

**Krypvier** (latin: *Salix repens*  var. *repens*) er en liten busk av pilefamilien (vierfamilien) av maksimalt 2 meters lengde, men karakteristisk krypende. Arten vokser hos oss langs kysten nord til Romsdal. Den foretrekker fuktig torvjord, sumpeng, strender, veikratt, bekkekanter, kysthei, myr, kildedrag og grøfter. Under arten hører varianten ***sandvier*** og underarten ***rosmarinvier***.

Krypvier er en busk på normalt 10-200 cm lengde, og er krypende, men ytterst oppstigende med grenene. Bladene er mørkegrønne øverst og hvitlodne under, og helrandet eggeformede med spiss ytterst og avrunding innerst. Årskvistene er tett litt hårete og rødbrune eller gulbrune, men etterhvert blir de mer brune og lite lodne. Bladskaftene er 1-4 mm lange, og bladene er spisst eggeformede eller lansett-ovale og 1-4 cm lange. Lansettformen er spiss ytterst, men avrundet nede mot bladstilken. Bladranden er brettet ned litt, og er over hele bladets lengde litt bølget, men ikke ujevn. Bladspissen er brettet litt nedover. Bladet har under om lag 4-7 blåaktige par av sidenerver fra midtnerven. Arten har sjelden øreblad. Blomstring i april-mai, før løvspretten. 

Raklene er 1-3 cm lange og står på 2-15 mm lange skaft som har en håndfull små blader. Raklene er brune øverst og har butte rakleskjell med litt hår, og er hårete. Den knapt hårete kapselen er 4-6 mm lang, og har kort griffel og korte rødlige arr.

## Utbredelse
Krypvier vokser i Europa og er i Norden utbredt i sør nord til Romsdal og Bottenviken, lengre nord i Finland og Sverige enn i Norge. Hos oss vokser den på det østlige Østlandet, i en bred kystsone av Sørlandet og vestlandet nord til omkring Molde. Den vokser ikke i fjellet. 

### Varianter og hybrider
Krypvier har mange varianter, underarter og hybrider. De viktigste er:
* **Rosmarinvier** *(Salix repens* ssp. *rosmarinifolia)* – inntil 1,8 m, sjelden på fuktig kalk- og furumyr, smalt elliptisk-lansettformede blad 2-5 cm, mørkegrønne over, gråhvite under, mangler øreblad, rakler runde, brune-svarte-lilla, blomstring april-mai, Finland, Danmark, Öland, Gotland.
* **Sandvier** *(Salix repens* var. *argentea)* – inntil 1,4 m, sjelden på sandjord langs kysten, bredt eggeformet blad med spiss nedbrett ytterst, blekgrønne-gulhvite, lysere dunet under, øreblad 2-3 mm lansettformede, rakler mørkebrune-svarte, kysten av Sør-Skandinavia, sjelden nord til Romsdal.
* *Hybrid* Krypvier-ørevier *(Salix aurita x repens)*
* *Hybrid* Krypvier-lappvier *(Salix repens x lapponum)*
* *Hybrid* Krypvier-blåvier *(Salix starkeana x repens)*

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Bill Johnson (pastor)

**Bill Johnson** (født 1. januar 1951) er en amerikansk forfatter og pastor. Han er hovedpastor i menigheten Bethel Church i Redding, California sammen med sin kone Brenda (Beni) Johnson.

Johnson er femte generasjonen av pastorer i sin familie.

## Biografi
Johnson ble født i Minnesota i 1951 og ble frelst som ungdom. Like etter dette leste han syv bøker om bønn, som gjorde et sterkt inntrykk på han og fikk stor betydning for hans kristne tjeneste.

Johnsons far, Melvin Earl Johnson (1929-2004) var hovedpastor i Bethel Church, Redding fra 1968-1982 og ble senere leder i Northern California/Nevada District Council of the Assemblies of God Earl Johnson hadde fire barn..

Bill Johnson og hans kone begynte som hjelpepastorer i Bethel, Redding før de var gift. I 1979 ble de hovedpastorer i Mountain Chapel i Weaverville, California. Etter 17 år, i februar 1996, vendte de tilbake til Bethel Church som hovedpastorer.

## Bibliografi
* *A Life of Miracles: A 365 day guide to prayer and miracles* (Destiny Image, februar ) ISBN 9780768426120
* *Strengthen Yourself in the Lord* (Audio Book) (Destiny Image, februar ) ISBN 0768426103
* *Face to Face with God* (Charisma House, ) ISBN 9781599790701
* *Strengthen Yourself in The Lord* (Destiny Image Publishers, ) ISBN 0768424275
* *The Supernatural Ways of Royalty* (co-author) (Destiny Image Publishers, ) ISBN 0768423236
* *The Supernatural Power of a Transformed Mind 40-Day Devotional and Personal Journal* (Destiny Image, september ) ISBN 0768423996 ISBN 0768423759
* *The Supernatural Power of a Transformed Mind* (Destiny Image Publishers, ) ISBN 0768422523
* *When Heaven Invades Earth* (Destiny Image Publishers, ) ISBN 0768429528
* *When Heaven Invades Earth Devotional & Journal* (Destiny Image Publishers, august ) ISBN 0768422973
* * Shifting Shadow of Supernatural Power: A Prophetic Manual for Those Wanting to Move in God's Supernatural Power* (co-author) (Destiny Image Publishers, august ) ISBN 0768423694
* *Dreaming With God* (Destiny Image, December ) ISBN 0768423996
* *Here Comes Heaven!: A Kid's Guide to God's Supernatural Power* (co-author) (Destiny Image, oktober ) ISBN 0768425026
* *Release the Power of Jesus* ISBN 9780768427127 
* *Vamos Para el Paraiso*

## Se også
* Heidi Baker
* Todd Bentley
* E.W. Kenyon
* Kenneth Hagin
* Toronto Airport Christian Fellowship

## Referanser




## Eksterne lenker
* 
* Bethel Church (Redding, CA) 
* Bill Johnson Ministries
* Johnson's blog, 'brevived'
* Johnson's MySpace profile, 'brevived'
Alfonso Ribeiro

**Alfonso Lincoln Ribeiro** (født 1971) er en amerikansk skuespiller, sanger og danser. Han er best kjent for rollene sine som Carlton Banks fra TV-sitcomen *[[The Fresh Prince of Bel-Air]]* og fra TV-serien *[[Silver Spoons]]*. Han har vært programleder for *[[America's Funniest Home Videos]]* siden 2015, da han tok over for Tom Bergeron etter 14 år.

## Referanser


## Eksterne lenker
* 
* 
* 
*
Aristide Compagnoni

**Aristide Compagnoni** (født 1910, død 1995) var en italiensk langrennsløper som konkurrerte på 1930- og 1940-tallet.

Compagnoni ble født i Santa Caterina Valfurva, og var Severino og Ottavio Compagnonis bror. Han vant to bronsemedaljer under Ski-VM i 1937 og 1939, i grenen 4 x 10 km stafett.

Han vant Trofeo Mezzalama, en konkurranse med alpinklatring kombinert med ski, i 1938 sammen med brødrene Severino og Silvo Confortola, og deltok i forsøket med militærpatrulje (forgjengeren for skiskyting) under Vinter-OL i 1948, da han hadde den militære rangen Sergente.

## Referanser


## Eksterne lenker
*  Resultater for verdensmesterskapet
*  Intervju med Silvio Confortola
Ullvier

**Ullvier** (latin: *Salix lanata*) er en liten busk av pilefamilien (vierfamilien) av maksimalt 1,5 meters lengde, men karakteristisk krypende. Arten vokser hos oss i høyden fra Telemark og nordover. Den foretrekker fuktig og kalkholdig sand- eller torvjord, grusjord, strender, myr, vierkratt, kildedrag og veikanter. Under arten hører varianten ***kjertelvier*** og flere hybrider.

Ullvier er en busk på normalt 80-150 cm meters lengde, og er krypende eller vifteformet. Årskvistene er tett ullhårete og grove, unge skudd og underbark er grønngul, mens eldre bark er lysbrun. og mindre håret. Bladene er mellomgrønne eller grågrønne øverst og hvitgrønne eller grønngrå under. De er helrandet runde med spiss ytterst og avrunding innerst. Bladskaftene er 5-25 mm lange og lodne, og bladene er 3-10 cm lange. Bladet er loddent og har under en tydelig gulgrønn midtnerve og uthevede gulgrønne, 8-12 nervepar. Bladranden er brettet ned litt, og er over hele bladets lengde litt bølget, men ikke ujevn. Bladspissen er brettet litt nedover. Bladet har under om lag 4-7 blåaktige par av sidenerver fra midtnerven. Arten har øreblad som er brede og står på ørebladskaft som er omtrent så lange som selve ørebladet. Blomstring i mai-juni, før løvspretten. 

Raklene er 1-3 cm lange og står på 1-3 mm lange gul-lodne skaft som har etpar-tre små blader. Raklene er svart-brune øverst og avrundet gule ellers, og er ullhårete. Den knapt hårete, gulgrønne kapselen er 6-9 mm lang, og har lang griffel og lange arr.

## Utbredelse
Ullvier vokser i Nord-Europa og er i Norden utbredt nordover fra Telemark og Härjedalen, i Finland kun i nord. Den vokser også på hele Island og Færøyene.  Den er en typisk skogs- og fjellart og trives i høyden, bare i Nord-Norge går den ned til kysten. 

### Varianter og hybrider
Ullvier har mange varianter og hybrider. De viktigste er:
* **Kjertelvier** *(Salix lanata* var. *glandulosa)* – høyde 1-3 m, sjelden på sump- og kalkjord, elvebredder, fukteng, løvskog og grøfter, lik ullvier, men har langt smalere blad som er mindre hårete, svakt sagtannet bladrand med karakteristiske ørsmå gule kjertler, øreblad skjevt hjerteformede, sjelden i fjellet på Nordvestlandet og langs hele Finnmarkskysten.
* *Hybrid* Ullvier-musøre *(Salix lanata x herbacea)*
* *Hybrid* Ullvier-blekvier *(Salix lanata x hastata)*

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Harduf

**Harduf** (hebraisk הַרְדּוּף, dvs. oleander) er en antroposofisk kibbutz i Israel. Den ligger i nedre Galilea, og hadde 431 innbyggere i 2006.

Kibbutzen ble etablert av  Jesaiah Ben-Aharon og andre israelske antroposofer i 1982, og oppkalt etter oleanderplanten som vokser i egnen.

## Eksterne lenker
* Harduf kibbutz
Tshuapa (provins)

**Tshuapa** er en provins i Den demokratiske republikken Kongo. Før konstitusjonen av 2006 var Tshuapa en del av provinsen Équateur. Hovedstad i Tshuapa er byen Boende. Provinsen ligger ved elven Kongo i den nordvestlige delen av landet.

## Territorier
* Befale
* Boende
* Bokungo
* Djolu
* Ikela
* Monkoto

## Referanser
Another Return to Church Hill

***Another Return to Church Hill*** er debutalbumet til den norske power metal-bandet Artch.

Designet på forsiden av omslaget er av Alain Balencourt.

## Sporliste
# «Conversio Prelude» 	01:02
# «Another Return to Church Hill» 05:28
# «Power to the Man» 03:56
# «Loaded» 04:08
# «Where I go» 05:58
# «Metal Life» 05:05
# «The Promised Land» 03:42
# «Shoot to Kill» 04:54	
# «Living in the Past» 	04:26
# «Reincarnation» 04:09
First Circle

***First Circle*** er jazzgruppen på Pat Metheny Groups fjerde studioalbum fra 1984. Kvintetten på albumet består av gitarist Pat Metheny, pianist Lyle Mays, bassisten Steve Rodby, trommeslager Paul Wertico og «alt-mulig-mann» Pedro Aznar hovedsakelig på vokal.  Platen er spilt inn på Power Station i New York, USA i februar 1984. Kvintetten har tidligere jobbet sammen på albumet *The Windup*, men gruppen ble offisielt bestående av disse fem da *First Circle* ble utgitt. Paul Wertico var nå helt ny i gruppen, og han ble værende gruppens trommeslager i 18 år. Dette var det siste albumet Metheny ga ut sammen med plateselskapet ECM, før han gikk over til Geffen Records. I Geffen Records fikk han større suksess med *[[Letter from Home]]* og *[[Still Life (Talking)]]* enn han fikk med ECM. Metheny var allerede blitt en anerkjent Grammyvinner, og med *First Circle* tar han med seg enda en pris for beste vokalfremførelse.

Albumet inneholder åtte spor og starter med «Forward March», som høres ut som et skoleorkester som er lettere ustemt. Ellers bærer musikken preg av Methenys forkjærlighet for brasilliansk musikk, og hans argentinske partner Pedro Aznar gir albumet en ekstra søramerikansk «sound».

## Sporliste

*«If I Could» er laget til minne om Wes Montgomery.
*«Tell It All» er basert på en jam mellom Pat Metheny og Paul Wertico.

## Besetning
Metheny, Mays, Rodby og Wertico begynte deres samarbeid med dette albumet, og de fire ble de mest kjente som den faste gruppens medlemmer ettersom de samarbeidet i 18 år før Paul Wertico forlot gruppen i 2001.

*Lyle Mays- Orgel, Synthesizer, Piano, Trompet, Synclavier, Bjeller, Keyboard
*Steve Rodby – Bass, Akustisk bassgitar, Trommer
*Paul Wertico – Cymbaler, Trommer (Skarptromme), Trommer
*Pedro Aznar - Akustisk gitar, Vokal, Plystring, Fløyte, Nylongitar, Bjeller, Perkusjon, Forfatter av sangtekstene
*Pat Metheny - Synthesizer, Akustisk gitar, Elektrisk gitar, Sitar, Synclavier, Elektrisk sitar, Gitar Synth

## Priser og nominasjoner

## Se også
*Pat Methenys diskografi

## Referanser


## Eksterne lenker
* 
* Pat Metheny Groups offisielle hjemmeside
Fawzi al-Mulki

**Fawzi al-Mulki** (1962-1910) var en jordansk diplomat og politiker som var Jordans tiende statsminister fra 5. mai 1953 til 4. mai 1954. Han måtte trekke seg i 1954 etter at hans liberale politikk førte til opptøyer i landet.

## Biografi
Han ble født i 1910 i Irbid, men hans familie kom opprinnelig fra Hama i Syria. Fra 1934 var han ansatt i utdanningsdepartementet i Jordan. Mellom 1940 og 1947 var han matvarekontrollør og senere økonomisk rådgiver i regjeringen.

I 1947 ble han Jordans generalkonsul i Egypt, før han fra 28. desember 1947 gikk inn i regjeringen til Tawfik Abu al-Huda, først som transportminister og fra 7. januar 1948 også som utenriksminister. Fra 1948 til 1950 var han forsvarsminister og han hadde denne posisjonen også under Den arabisk-israelske krig i 1948 i forbindelse med opprettelsen av staten Israel

Fra 1951 til 1953 var han ambassadør i Storbritannia og han ble der kjent med kong Hussein som studerte der. I 1953 utpekte Hussein al-Mulke til statsminister i Jordan. Han ble avsatt i 1954 etter at hans liberale politikk førte til opptøyer i hele landet.

Fra 1955 var han igjen forsvars- og utdanningsminister, og en kort periode i 1956 var han også visestatsminister og utenriksminister, før han i 1957 var utdanningsminister.

## Fotnoter

## Referanser
Folkets nye parti

**Folkets nye parti** (japansk: *Kokumin Shintō*) er et japansk politisk parti ble grunnlagt i august 2005. Partiet regnes som et sentrums-høyreparti og ledes av Tamisuke Watanuki. Etter valget i Japan i august 2009, der partiet vant 3 av underhusets 480 mandater, gikk partiet i koalisjonsregjering med det langt større Det demokratiske parti.  

## Referanser


## Eksterne lenker
* 
*
Shinshinto

**Shinshinto** var et japansk politisk parti, som eksisterte fra 1994 til 1998. 

Partiet ble grunnlagt i desember 1994 av tidligere statsminister Toshiki Kaifu ved sammenslutning av flere mindre partier og ble av den grunn ideologisk sprikende. Partiet rommet både moderate sosialister, liberale og konservative. Det gikk med i koalisjonsregjeringen til statsminister Morihiro Hosokawa. Partiet ble fra 1995 og inntil det gikk i oppløsning i 1998 ledet av Ichirō Ozawa. 

Shinshinto ble splittet i mindre partier. Flere av disse gikk i sin tur inn i Det demokratiske parti.

## Referanser
For the Sake of Mankind

***For the Sake of Mankind*** er et studioalbum fra det norske power metal-bandet Artch.

Albumet er bandets andre studioalbum, og ble utgitt først i 1991, og på nytt som dobbelt-CD i 2001.

## Sporliste
;Originalutgivelse
# «When Angels Cry»	05:30	
# «Appologia»	04:42	
# «Burn Down The Bridges»	05:07	
# «Paradox» 05:12	
# «To Whom It May Concern»	04:19	
# «Titanic»	04:40	
# «Confrontation»	04:11	
# «Turn The Tables»	04:59	
# «To Be Or Not To Be»	03:15	
# «Batteries Not Included»	04:04	
# «Razamanaz» (Nazareth coverlåt)	04:06

;Disk 2 (gjenutgivelse 2001)
# «Daredevil» 4:28
# «Jezebel» 4:05
# «Burn Down The Bridges» 4:38 *
# «Dog On The Run» 5:13 *
# «Turn The Tables» 5:27 *
# «Paradox» 5:28 *
# «Sirens» 3:53 *
# «Don't Look Back» 3:23 *
# «Batteries Not Included» 4:04 *
 – fra demoen *Time Waits For No One*

## Personell
*Eirikur Hauksson (Eric Hawk) – vokal
*Cato André Olsen (Cat Andrew) – gitar
*Geir Nilssen (Gill Niel) – gitar
*Bernt Jansen (Brent Jansen) – bassgitar
*Gudmund Bolsgård – trommer

## Eksterne lenker
*
Kurt Oppelt

**Kurt Oppelt** (født 18. mars 1932 i Wien, død 16. september 2015 i Orlando) var en østerriksk kunstløper som deltok i de olympiske vinterleker 1952 i Oslo og 1956 i Cortina d'Ampezzo.

Oppelt ble olympisk mester i kunstløp under Vinter-OL 1956 i Cortina d'Ampezzo. Sammen med Sissy Schwarz vant han konkurransen i parløp foran Frances Dafoe / Norris Bowden fra Canada og Marianna Nagy / László Nagy fra Ungarn.

Oppelt ble verdensmester i kunstløp i 1956 i parløp sammen med Sissy Schwarz.

## OL-medaljer
* 1956  Cortina d'Ampezzo -  **Gull** i kunstløp, parløp  Østerrike

## VM-medaljer
* VM 1956 –  **Gull** i kunstløp, parløp
* VM 1955 –  Sølv i kunstløp, parløp
* VM 1954 –  Bronse  i kunstløp, parløp

## Referanser


## Eksterne lenker
*
Frances Dafoe

**Frances Dafoe** (født 17. desember 1929 i Toronto, død 23. september 2016 samme sted) var en canadisk kunstløper som deltok i de olympiske vinterleker 1952 i Oslo og 1956 i Cortina d'Ampezzo.

Dafoe vant en olympisk sølvmedalje i kunstløp under Vinter-OL 1956 i Cortina d'Ampezzo. Sammen med Norris Bowden kom hun på andreplass i parløp, bak Elisabeth Schwarz / Kurt Oppelt fra Østerrike.

Dafoe ble verdensmester i kunstløp to ganger, 1954 og 1955 begge i parløp sammen med Norris Bowden.

I 1991 ble hun tildelt Order of Canada.

## OL-medaljer
* 1956  Cortina d'Ampezzo -  Sølv i kunstløp, parløp  Canada

## VM-medaljer
* VM 1954 –  **Gull** i kunstløp, parløp
* VM 1955 –  **Gull** i kunstløp, parløp
* VM 1953 –  Sølv i kunstløp, parløp
* VM 1956 –  Sølv i kunstløp, parløp

## Referanser


## Eksterne lenker
*
Liberchies

**Liberchies** er en liten by i den belgiske kommunen Pont-à-Celles, nord i provinsen Hainaut, som grenser til Frankrike og tilhører den franske del av Belgia. Byen, som ligger ca. 15 km nord for Charleroi, 50 km sør for Brussel og 5 km øst for Pont-à-Celles, ligger om lag 140 meter over havet og har vel 900 innbyggere. Liberchies ligger øst for A54/E420. 

Byen er fødeby for jazzgitaristen Django Reinhardt. Selv om han reiste tidlig fra stedet, arrangeres i mai hvert år en Django Reinhardt jazzfestival her. 

## Historie
Den ligger langs den tidligere romerske veien fra Bavay til Tongeren. I Liberchies ble det oppdaget en vicus, Geminiacum, like ved sentrum av dagens by, noe som har gjort at det er blitt opprettet et arkeologisk sentrum her. Arkeologisk er stedet blitt særlig kjent for at det i 1970 ble funnet 368 romerske gullmynter der. Geminiacum spilte som utpost en viktig rolle i romernes forsvar mot germanerne, og i nærområdet til leiren kom det etter hvert en landsby.

Liberchies var en uavhengig by fra 1795 til 1964, da den ble slått sammen med Luttre. I 1976 ble Luttre og fire andre byer (Obaix, Buzet, Thimeon og Viesville) slått sammen med Pont-à-Celles. 

## Permanent utstilling

Det er laget en permanent utstilling av Geminiacum i Liberchies. Utstillingen har også et rom viet 
Django Reinhardt, som ble født i byen i 1910. Den viser høydepunkter i hans liv og hans innflytelse på moderne musikk, men setter også søkelyset på situasjonen for de reisende.

## Eksterne lenker
* Django Reinhardt jazzfestival 
* Pays de Geminiacum
Japans demokratiske parti

**Japans demokratiske parti** (japansk: *Minshutō*) var et høyreorientert japansk politisk parti, som eksisterte fra november 1954 til november 1955. Partiet ble ledet av Ichirō Hatoyama. Det gikk inn i Japans liberaldemokratiske parti, som fra 1955 til 2009 var Japans dominerende regjeringsparti.

Partiet skal ikke forveksles med Det demokratiske parti (Japan), grunnlagt i 1996 av Ichirō Hatoyamas barnebarn Yukio Hatoyama.

## Referanser
Japans sosialistparti

**Japans sosialistparti** (japansk: *Nihon Shakai-tō*) var et japansk politisk parti etablert i 1945. Det var det viktigste opposisjonspartiet i tiden fra 1955, da Japans liberaldemokratiske parti dominerte og satt med regjeringsmakten kontinuerlig fram til 1993. 

Partiet ble Japans største i valget i 1947 og dannet i mai samme år regjering sammen med to andre partier under ledelse av partiets egen leder Tetsu Katayama. Regjeringen satt til mars 1948, da både regjeringen og partiet ble splittet som følge av stridigheter mellom radikale og moderate fraksjoner i sosialistpartiet. Sosialistpartiet ble gjenforent i 1955. 

Partiet oppnådde sitt beste valgresultat i 1958, da det vant 33 prosent av stemmene ved valget til underhuset. Utover 1960-tallet opplevde partiet igjen splitteser og oppslutningen i valg sank. Japans sosialistparti var likevel stadig det ledende opposisjonspartiet. Det hadde nære forbindelser til fagbevegelsen, særlig fagforbund i offentlig sektor.

I august 1993 gikk Japans sosialistparti med i koalisjonsregjeringen til statsminister Morihiro Hosokawa. I slutten av april 1994 ble denne regjeringen erstattet av en koalisjonsregjering ledet av Japans liberaldemokratiske parti der Japans sosialistparti også ble med. I juni samme år ble en ny koalisjonsregjering dannet under en statsminister fra Japans sosialistparti, Tomiichi Murayama. Han ble den første statsminister fra sosialistpartiet og satt til januar 1996. 

Etter valgnederlag i 1996 ble partiet splittet. En fraksjon dannet Det sosialdemokratiske parti, mens en annen gikk inn i det nydannede Det demokratiske parti. 

## Referanser
Byggefelt

**Byggefelt** er et areal med boliger, planlagt under ett, med felles infrastruktur som veier og gater, gangveier, vann og kloakk. Et byggefelt er oftest godkjent av kommunale myndigheter som en sammenhengende reguleringsplan, etter plan- og bygningsloven. 

Bebyggelsen i et byggefelt er også planlagt under ett, men detaljutformingen er i ulik grad overlatt til den enkelte byggherre, som kan være den fremtidige beboeren selv (selvbygger), en byggmester, en entreprenør eller et boligbyggelag.
Det sosialdemokratiske parti (Japan)

**Det sosialdemokratiske parti** (japansk:社会民主党 *Shakai Minshu-tō*, forkortet til *Shamin-tō*) er et japansk politisk parti etablert i 1996 som etterfølger til Japans sosialistparti, etter at dette ble splittet. Etter valget i Japan i august 2009, der partiet vant 7 av 480 mandater, gikk Det sosialdemokratiske parti i koalisjonsregjering med det langt sterkere Det demokratiske parti. Partiet har en minister i regjeringen til Yukio Hatoyama, partilederen Mizuho Fukushima.

## Referanser


## Eksterne lenker
* 
*
Barbara Wagner

**Barbara Aileen Wagner** (født 5. mai 1938 i Toronto) var en canadisk kunstløper som deltok i de olympiske vinterleker 1956 i Cortina d'Ampezzo og 1960 i Squaw Valley.

Wagner ble olympisk mester i kunstløp under Vinter-OL 1960 i Squaw Valley. Sammen med Robert Paul vant hun konkurransen i parløp, foran Marika Kilius / Hans-Jürgen Bäumler fra Tyskland og Nancy Ludington / Ronald Ludington fra USA.

Wagner ble verdensmester i kunstløp fire ganger på rad, 1957–1960, alle i parløp sammen med Robert Paul.

## OL-medaljer
* 1960  Squaw Valley -  **Gull** i kunstløp, parløp  Canada

## VM-medaljer
* VM 1957 –  **Gull** i kunstløp, parløp
* VM 1958 –  **Gull** i kunstløp, parløp
* VM 1959 –  **Gull** i kunstløp, parløp
* VM 1960 –  **Gull** i kunstløp, parløp

## Referanser


## Eksterne lenker
*
Theresa Weld

**Theresa Weld Blanchard** (født 21. august 1893 i Massachusetts, død 12. mars 1978 i Massachusetts) var en amerikansk kunstløper som deltok i de olympiske leker 1920 i Antwerpen, 1924 i Chamonix og 1928 i St. Moritz.

Weld vant en olympisk bronsemedalje i kunstløp under sommer-OL 1920 i Antwerpen. Hun kom på tredjeplass i single for damer, bak Magda Julin og Svea Noren fra Sverige.

## OL-medaljer
*  1920  Antwerpen - Bronse i kunstløp, single kvinner  USA

## Referanser


## Eksterne lenker
*
Kritikk av den rene fornuft

***Kritikk av den rene fornuft*** (*Kritik der reinen Vernunft* ) er en bok som regnes ofte som filosofen Immanuel Kants mest betydningsfulle verk. 

Verket er erkjennelsesteoretisk og kalles også den første kritikk. De to øvrige er Kritikk av den praktiske fornuft (om praktisk filosofi og etikk) og Kritikk av dømmekraften (Blant annet om estetikk).

## Overblikk
Her følger et overblikk over i hvilke avsnitt boken behandler hvilke emner.

## Innledning
Kant redegjør for hva han anser som sin filosofiske oppgave, nemlig å redde erkjennelsen fra skeptisismen, hvilket det var fare for etter David Humes filosofi. Han lager her mange paralleller til vitenskapen og ønsker igjen å føre filosofien inn i en vitenskapelig retning.
* A priori
* A posteriori
* Syntetiske a priori dommer

## I. Transcendental elementarlære

## Første del: Den transcendentale estetikk

I dette avsnittet blir sansningen isolert for å kunne finne de rene formene for sansning (anskuelse) som er bestemt a priori.
* *Første avsnitt. Om Rommet.* (Rommet blir bestemt som en a priori anskuelsesform)
* *Andet avsnitt. Om tiden.* (Tiden blir bestemt som en a priori anskuelsesform)

## Annen del: Den transcendentale logikk

Forstanden isoleres for å kunne fremheve den delen av erkjennelsens tenkning som utelukkende har sin grunn i forstanden. Han ser altså bort fra all sansning, for å kunne finne a priori betingelsene for forstandens bruk.

### Første avdeling. Den transcendentale analytikk

**Første bok: Begrepenes analytikk.**
* De rene forstandskategorier
* Den transcendentale deduksjon
* Den trefoldige syntese

**Annen bok: Grunnsetningenes analytikk.**
* De rene forstandsbegrepers skjematisme
* De analytiske dommers øverste grunnsetninger
* De høyeste grunnsetninger for alle analytiske dommer
* Anskuelsens aksiomer
* Iakttagelsens antisipasjoner
* Erfaringens analogier

### Annen avdeling. Den transcendentale dialektikk

I dette avsnittet forsøker Kant å finne frem til når vi bruker våre erkjennelse på måter vi ikke har rett til, altså hvor vi overskrider hva vår erkjennelse er i stand til. Han kalte disse transcendentale illusjoner og mente at de var en uunngåelig del av menneskesinnet siden vi alltid vil forsøke å overskride grensene for vår egen erkjennelse.

**Innledning**
* Den transcendentale illusjon

**Første bok: Om den rene fornufts begreper.**
* Om ideer generelt
* Om de transcendentale ideer
* De transcendentale ideers system

**Andre bok: Om den rene fornufts dialektiske slutninger.**
* Paralogismene
* Antinomiene
* Fornuftens ideal

## II. Transcendental metodelære
* Den rene fornufts disiplin
* Den rene fornufts kanon
* Den rene fornufts arkitektonikk
* Den rene fornufts historie

## Se også
* Immanuel Kant
* Erkjennelsesteori
* Filosofi

## Referanser


## Eksterne lenker
*
Basil Williams

**Basil John Williams** (født 11. mars 1891 i Buenos Aires i Argentina, død 1951 i Surrey i Storbritannia) var en britisk sportsutøver som deltok i de olympiske leker 1920 i Antwerpen.

Williams vant en olympisk bronsemedalje i kunstløp under sommer-OL 1920 i Antwerpen. Sammen med Phyllis Johnson kom han på tredjeplass i parløpkonkurransen bak det finske paret Ludowika Jakobsson / Walter Jakobsson og Alexia Bryn / Yngvar Bryn fra Norge.

## Olympiske medaljer
* OL 1920  Antwerpen -  Bronse i kunstløp, parløp

## Referanser


## Eksterne lenker
*
Martine Karlsen

**Martine Karlsen Brustad** (født 1982) er en norsk tidligere skuespiller. 

## Filmografi
* Lime (2001) 
* Offshore (TV-serie) 
* Aldri mer 13! (1996)

## Eksterne lenker
*
Will Champion

**William «Will» Champion** (født 31. juli 1978 i Southampton i England) er en britisk multi-instrumental trommeslager i rockebandet Coldplay.

## Tidlig i livet
Champion ble født i Southampton i Hampshire i England og vokste opp i et lite urbant område ved navn Chandlers Ford, like utenfor Southampton, hvor hans far, Timothy Champion, er professor i arkeologi. Som ung var Champion inspirert av Tom Waits og tradisjonell irsk folkemusikk. Han vokste opp med å spille gitar, men han har også erfaring med piano, bass og fløyte. Før Champion ble med Coldplay, var han med i et band som het Fat Hamster. Han gikk på Peter Symonds College.

## Coldplay
Champion ble med i bandet 31. juli 1997 som det siste medlemmet. Han tok på seg rollen som trommeslager, uten erfaring, men lærte seg fort.

I 1999 ble han kastet ut av bandet av vokalist Chris Martin, men han ble kort tid etter spurt av bandet om å komme tilbake.

På Viva la Vida turnéen sang og fremførte Champion en akustisk versjon av sangen «Death Will Never Conquer». En versjon av sangen endte på Coldplays konsertalbum «LeftRightLeftRightLeft». Han har også vært vokalist på en liveversjon av «Til Kingdom Come» og dens b-side, «The Goldrush».

## Andre prosjekter
Høsten 2004 ble Champion og Coldplaybassist med på a-ha keyboardisten Magne Furuholmens første soloalbum, «Past Perfect Future Tense».

## Utstyr
Champion bruker nå et Yamaha-trommesett med Zildjian-symbaler.

## Referanser


## Eksterne lenker
* 
* 
*
Henning A. Blomen

**Henning A. Blomen** (født 28. september 1910 i New Bedford i Massachusetts i USA, død 14. juli 1993 i North Reading i Massachusetts) var en presidentkandidat i USA i 1968, og visepresidentskandidat i 1964, og representerte Socialist Labor Party of America i begge valgene. Han var også en kandidat i valget for guvernør i Massachusetts hele 14 ganger, men vant aldri. Ifølge nekrologen i *[[The Boston Globe]]* jobbet Henning for en fredelig revolusjon, avskaffing av kapitalismen, og etableringen av en sosialistisk industrirepublikk.

Blomen ble født i New Bedford, Massachusetts i 1910. Han jobbet med å sette sammen maskiner for en importør av kaffe, og jobbet senere på et kjemisk anlegg i Cambridge, Massachusetts, hvor han fortsatte å jobbe i 25 år. Henning døde på et sykehjem i North Reading i juli 1993.

## Kilder
*